

PROJEKTS uz 08.10.2024

vēlamais datums izskatīšanai:

domē: 09.10.2024.

sagatavotājs, ziņotājs: Annija Vinogrādova

 LĒMUMS

Ādažos, Ādažu novadā

2024. gada 9. oktobrī **Nr.**«DOKREGNUMURS»

**Par grozījumiem Ādažu novada pašvaldības domes 2023. gada 26. oktobra lēmumā Nr.411 “Par dalību Atveseļošanas un noturības mehānisma pasākumā “Atbalsta pasākumi cilvēkiem ar invaliditāti mājokļu vides pieejamības nodrošināšanai””**

Ādažu novada pašvaldības dome 2023. gada 26. oktobrī pieņēma lēmumu Nr. 411 “Par dalību Atveseļošanas un noturības mehānisma pasākumā “Atbalsta pasākumi cilvēkiem ar invaliditāti mājokļu vides pieejamības nodrošināšanai”” un atbalstīja dalību pasākumā. 2024.gada 4. jūnijā ar Centrālo finanšu un līgumu aģentūru tika parakstīta vienošanās par projekta Nr. 3.1.2.1.i.0/2/24/I/CFLA/007 “Atbalsta pasākumu cilvēkiem ar invaliditāti mājokļu vides pieejamības nodrošināšana Ādažu novadā” (turpmāk – Projekts) īstenošanu.

Ādažu novada pašvaldība var nodrošināt mājokļu vides pieejamības pasākumus divām mērķa grupas personām. Dotajā brīdī Projektā iekļauta viena mērķa grupas persona, bet pamatojoties uz Labklājības ministrijas 2024.gada 23. septembra vēstuli Nr. 36-5-05/1499 (pašvaldības reģ. Nr. ĀNP/1-11-1/24/4880) tiks rosināti Projekta grozījumi un Pojektā tiks iekļauta vēl viena mērķa grupas persona. Viena mājokļa vides pieejamības nodrošināšanas vidējās izmaksas nepārsniedz 18 299,00 *euro* neieskaitot PVN jeb 22 141,79 *euro* ieskaitot PVN (18 299,00 *euro* Atveseļošanās fonda finansējums, 3842,79 *euro* valsts budžeta finansējums).

2024.gada 16.septembrī tika izsludināts iepirkums par mājokļa pieejamības nodrošināšanu vienā mājoklī un saskaņā ar pašvaldības Iepirkumu komisijas 2024. gada 4. oktobra lēmumu (protokols Nr. 5-6-2024/121-3) līguma slēgšanas tiesības “Atkārtots iepirkums - Telpu atjaunošana un invalīdu pacēlāja uzstādīšana” piešķiramas SIA “SARMO” (turpmāk – Izpildītājs) par kopējo līgumcenu 19 822,07 *euro*, bez PVN, kas kopsummā sastāda 23 984,70 *euro*, ar PVN. Savukārt 2023.gada 11.decembrī tika noslēgts līgums Nr. JUR 2023-12/1421 “Par ergoterapeita pakalpojumu projektā “Atbalsta pasākumu cilvēkiem ar invaliditāti mājokļu vides pieejamības nodrošināšana Ādažu novadā””, kura līguma summa ir 280 *euro* neieskaitot PVN, jo izpildītājs nav PVN maksātājs. Pamatotojies uz iepriekš minēto Projekta finansējums par mājokļa pieejamības nodrošināšanu vienā mājoklī kopsummā ir 24 254,70 *euro,* t.sk. 18 299,00 *euro* Atveseļošanās fonda finansējums, 3 786,09 *euro* valsts budžeta finansējums, 2169,61 *euro* pašvaldības finansējums. Nepieciešamais priekšfinansējums 24 254,70 *euro* apmērā tiks nodrošināts no Centrālās pārvaldes Attīstības un projektu nodaļas 2024. gada budžeta tāmes līdzekļiem.

Savukārt, lai Projektā iekļautu mājokļa pieejamības nodrošināšanu vēl vienai mērķa grupas personai, nepieciešams paredzet priekšfinansējumu 22 141,79 *euro* apmērā no Centrālās pārvaldes Attīstības un projektu nodaļas 2025. gada budžeta tāmes līdzekļiem.

Pamatojoties uz Pašvaldību likuma 2. pantu, 4. panta pirmās daļas 9. un 10. punktu, Projektu uzraudzības komisijas 07.10.2024. atzinumu, Ādažu novada pašvaldības dome

**NOLEMJ:**

1. Veikt grozījumus Ādažu novada pašvaldības domes 26.10.2023. lēmumā Nr. 411 “Par dalību Atveseļošanas un noturības mehānisma pasākumā “Atbalsta pasākumi cilvēkiem ar invaliditāti mājokļu vides pieejamības nodrošināšanai”” lemjošajā daļā 2. punktu izsakot šādā jaunā redakcijā:

“2. Lēmuma izpildei nepieciešamo finansējumu:

 2.1. nodrošināt priekšfinansējumu no Centrālās pārvaldes Attīstības un projektu nodaļas 2024. gada budžeta tāmes līdzekļiem 24 254,70 *euro* (divdesmit četri tūkstoši divi simti piecdesmit četri *euro* un 70 centi) apmērā (t.i. 18 299,00 *euro* Atveseļošanās fonda finansējums, 3 786,09 *euro* valsts budžeta finansējums, 2169,61 *euro* pašvaldības finansējums);

2.2. iekļaut Centrālās pārvaldes Attīstības un projektu nodaļas 2025. gada budžeta tāmē 22 141,79 *euro* (divdesmit divi tūkstoši viens simts četrdesmit viens *euro* un 79 centi) apmērā” projekta priekšfinansēšanai.

1. Pašvaldības izpilddirektoram veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

APN, FIN, JIN, IDR - @

APN (e-noraksts)

Vinogrādova, 29165290